Katharina Fegebank

Katharina Fegebank (født 27. februar 1977 i Bad Oldesloe) er en tysk samfunnsviter og politiker (Bündnis 90/Die Grünen). Hun ble 15. april 2015 valgt som andreborgermester i Hamburg og var fungerende førsteborgermester 14. mars 2018–28. mars 2018. Hun er senator (delstatsminister) for vitenskap, forskning og likestilling i Hamburgs senat. Ved valget i Hamburg 2020 er Fegebank sitt partis toppkandidat til vervet som førsteborgermester.

Fegebank gikk videregående skole (abitur) i Bargteheide. Hun har studert politikk og europavitenskap, engelsk og offentlig rett ved Albert-Ludwigs-Universität Freiburg im Breisgau. Hun avla eksamen som Master of European Studies (M.E.S.) ved Zentrum für Staatswissenschaften und Staatspraxis, i Berlin.

Fegerbank har arbeidet i FN og Institut für Europäische Politik e.V., Berlin. Hun har vært leder for Integrationszentrum Interkulturelle Begegnungsstätte St. Pauli, (integrasjonssenter for interkulturelt samvær St. Pauli) i Hamburg.

Referanser 

Tyske politikere fra De grønne